Arte vizuale - ANA IACOB

ANA IACOB

Ana Iacob, născută Lăcureanu, a venit pe lume la 28 noiembrie 1956 în Comuna Deleni din Judeţul Iași. Din 1963 şi până în 1971 a urmat cursurile şcolii generale din localitatea natală, iar în 1974 a absolvit Şcoala Tehnică de pe lângă Centrala Confecţiilor Iaşi.

S-a remarcat ca o bună desenatoare încă din perioada în care era elevă, obţinând întotdeauna note maxime la această disciplină. În anul 2002 s-a pensionat şi, la rugămintea soţului, Mihai Iacob, a realizat mai multe desene şi picturi având teme din opera eminesciană.

În 2009, Ana Iacob a devenit membră a Grupării Colecţionarilor de Medalii şi Insigne „Mihai Eminescu” de pe lângă Societatea Numismatică din România şi membră a Clubului Colecţionarilor de Medalii Eminescu. Din 2014 este membră a Asociaţiei Colecţionarilor de Insigne din România – A.C.I.R. Începând cu anul 2009, Ana Iacob este participantă activă la expoziţiile organizate la sala „Brâncuşi” de la Parlamentul României şi la Cercul Militar Naţional din Bucureşti. În octombrie 2016 a avut expoziţia personală la Muzeul Viei şi Vinului din Hârlău, judeţul Iaşi, având ca temă „Metafore cromatice”.

Printre distincţiile cu care a fost recompensată pentru lucrările sale se numără Premiul II – Pana de aur a lui Mihai Eminescu, Distincţia „Eminescu ziaristul”, acordată de Uniunea Ziariştilor Profesionişti din România (UZPR) şi Premiul „Teiul de Argint”, acordat de Editura Geea din Botoşani pentru realizările artistice cu tema „Eminescu”.

Contents